stanford-oval/wikipedia huggingface dataset:
Bernard Cornwell
Teokset

Sharpe
Romaanit ovat kronologisessa järjestyksessä.
Sharpe's Tiger (1997)
Sharpe's Triumph (1998)
Sharpe's Fortress (1999)
Sharpe's Trafalgar (2000)
Sharpe's Prey (2001)
Sharpe's Rifles (1988)
Sharpe's Havoc (2003)
Sharpe's Eagle (1981)
Sharpe's Gold (1981)
Sharpe's Escape (2004)
Sharpe's Fury (2006)
Sharpe's Battle (1995)
Sharpe's Company (1982, suom. Kapteeni Sharpe)
Sharpe's Sword (1983)
Sharpe's Enemy (1984)
Sharpe's Honour (1985)
Sharpe's Regiment (1986)
Sharpe's Siege (1987)
Sharpe's Revenge (1989)
Sharpe's Waterloo (1990)
Sharpe's Devil (1992)
Sharpe's Skirmish (2002, novellikirjanen)
Sharpe's Christmas (2003, kahden novellin kokoelma)
The Warlord Chronicles
The Winter King – A Novel of Arthur (1995, suom. Talvikuningas)
Enemy of God – A Novel of Arthur (1996)
Excalibur – A Novel of Arthur (1997)
The Saxon Stories
The Last Kingdom (2004, suom. Viimeinen kuningaskunta)
The Pale Horseman (2005, suom. Kalpea ratsastaja)
The Lords of the North (2006, suom. Pohjoisen valtiaat)
Sword Song (2007, suom. Miekkojen laulu)
The Burning Land (2009, suom. Palava maa)
Death of Kings (2011, suom. Kuninkaiden kuolema)
The Pagan Lord (2013, suom. Pakanavaltias)
The Empty Throne (2015, suom. Tyhjä valtaistuin)
Warriors of the Storm (2016, suom. Myrskyn soturit)
The Flame Bearer (2016, suom. Soihdunkantaja)
War of the Wolf (2018, suom. Susien sota)
Crowning Mercy (nimellä Susannah Kells yhdessä vaimonsa Judy Cornwellin kanssa)
A Crowning Mercy (1983)
Fallen Angels (1984)
Coat of Arms (1986)
The Starbuck Chronicles
Rebel (1993)
Copperhead (1994)
Battle Flag (1995)
The Bloody Ground (1996)
The Grail Quest
Harlequin (2000), Yhdysvalloissa nimellä The Archer's Tale (2001)
Vagabond (2002)
Heretic (2003)
1356 (2012)
Muita romaaneja
Redcoat (1987)
Wildtrack (1988)
Sea Lord (1989, suom. Tuntematon vihollinen)
Crackdown (1990)
Stormchild (1991)
Scoundrel (1992)
Stonehenge: A Novel of 2000 BC (1999)
Gallows Thief (2001)
Azincourt (2008)
The Fort (2010, suom. Linnake)
Suomennetut teokset

Kapteeni Sharpe.  ((Sharpe's Company, 1982.) Suom. Anu Niroma)  WSOY, 1985.  ISBN 951-0-13069-9
Tuntematon vihollinen.  ((Sea Lord, 1989.) Suom. Pirkko Biström)  WSOY, 1991.  ISBN 951-0-17001-1
Talvikuningas.  ((The Winter King, 1995.) Suom. Paula Herranen)  WSOY, 1998.  ISBN 951-0-22791-9
Viimeinen kuningaskunta.  ((The Last Kingdom, 2004.) Suom. Outi Huovinen)  Bazar, 2007.  ISBN 978-951-9107-98-1
Kalpea ratsastaja.  ((The Pale Horseman, 2005.) Suom. Outi Huovinen)  Bazar, 2008.  ISBN 978-951-9107-99-8
Pohjoisen valtiaat.  ((Lords of the North, 2006.) Suom. Outi Huovinen)  Bazar, 2009.  ISBN 978-951-9107-42-4
Miekkojen laulu.  ((Sword Song, 2007.) Suom. Outi Huovinen)  Bazar, 2010.  ISBN 978-952-5637-14-4
Palava maa.  ((The Burning Land 2009) Suom. Natasha Vilokkinen)  Bazar, 2011.  ISBN 978-952-5637-21-2
Kuninkaiden kuolema.  ((Death of Kings 2011) Suom. Ulla Lempinen)  Bazar, 2012.  ISBN 978-952-279-013-2
Azincourt.  ((Azincourt 2008) Suom. Ulla Lempinen)  Bazar, 2013.  ISBN 978-952-5637-47-2
Pakanavaltias (The Pagan Lord 2013) Suom. Ulla Lempinen. Bazar, 2014. ISBN 978-952-2791-30-6.
Myrskyn soturit (Warriors of the Storm 2015) Suom. Ulla Lempinen. Bazar, 2016. ISBN 978-952-279-352-2
Soihdunkantaja (The Flame Bearer 2016) Suom. Natasha Vilokkinen. Bazar, 2017. ISBN 978-952-279-459-8
Linnake (The Fort 2010) Suom. Ulla Lempinen, Bazar, 2017. ISBN 978-952-563-772-4
Aiheesta muualla

Bernard Cornwellin kotisivut (englanniksi)
Cheryl Morgan: The King that Never Was. Emerald City, maaliskuu 1999. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii 
Henkilöt:  Deutsche Biographie  DDB 
Muut:  Europeana  IdRef
Angelina Jolie

| Angelina Jolie |
| --- | --- |
 Angelina Jolie Venetsian elokuvajuhlilla vuonna 2024.
Henkilötiedot
Syntynyt: 4. kesäkuuta 1975 (ikä 49) Los Angeles, Kalifornia, Yhdysvallat
Kansalaisuus:   yhdysvaltalainen  kambodžalainen
Ammatti:  näyttelijä, elokuvaohjaaja, käsikirjoittaja, tuottaja, hyväntekijä
Puoliso:  Jonny Lee Miller (1996–1999) Billy Bob Thornton (2000–2003)  Brad Pitt (2014–2019)
Lapset:  6
Näyttelijä
Aktiivisena:  1982; 1993–
Merkittävät roolit:  Vuosi nuoruudestani Mr. & Mrs. Smith Changeling – vaihdokas Salt Maleficent – Pahatar
Palkinnot
 Parhaan naissivuosan Oscar  2000 Vuosi nuoruudestani 
 Nimikirjoitus
Aiheesta muualla
IMDb 
Elonet
Angelina Jolie (s. Angelina Jolie Voight; 4. kesäkuuta 1975 Los Angeles, Kalifornia) on yhdysvaltalainen Oscar-palkittu näyttelijä, elokuvaohjaaja, käsikirjoittaja ja tuottaja.
Hänet on palkittu Oscarin lisäksi kolmella Golden Globella ja kahdella SAG-palkinnolla. Forbes on nimennyt hänet parhaiten ansainneeksi naisnäyttelijäksi vuosina 2009, 2011 ja 2013. Jolie tunnetaan myös hyväntekijänä.
Elokuvadebyyttinsä hän teki isänsä Jon Voightin rinnalla elokuvassa Puhalla rahat ja juokse (1982). Varsinaisen elokuvauransa hän aloitti vuonna 1993 elokuvassa Cyborg 2 – robottisota. Hän näytteli televisioelokuvissa George Wallace (1997) ja Gia – kauneuden kirous (1998). Vuonna 1999 Jolie näytteli draamaelokuvassa Vuosi nuoruudestani, josta hänet palkittiin parhaan naissivuosan Oscarilla, Golden Globella ja SAG-palkinnolla.
Jolie on näytellyt useissa toimintaelokuvissa kuten Tomb Raider (2001), Lara Croft Tomb Raider: Elämän lähde (2003), Mr. & Mrs. Smith (2005), Wanted (2008) ja Salt (2010). Hänen eniten tuottanut elokuvansa on Maleficent – Pahatar (2014). Kriitikoiden ylistystä Jolie on saanut draamaelokuvista A Mighty Heart – taipumaton (2007) ja Changeling – vaihdokas (2009), josta Jolie sai parhaan naispääosan Oscar-ehdokkuuden. Jolie on ohjannut elokuvat A Place in Time (2007), In the Land of Blood and Honey (2011), Murtumaton (2014) ja Meren äärellä (2015).
Jolie on ollut kolmesti naimisissa: näyttelijöiden Jonny Lee Millerin, Billy Bob Thorntonin ja Brad Pittin kanssa. Pittin kanssa Joliella on kuusi lasta, joista kolme on adoptoitu. Jolien ja Pittin parisuhde sai laajaa mediahuomiota. Syyskuussa 2016 Jolie haki eroa Pittistä.
Ura

Jolie on yksi 2000-luvun kuuluisimpia yhdysvaltalaisia elokuvanäyttelijöitä. Hänen tunnuspiirteensä on suorasukainen ja raju naisellisuus.kenen mukaan? Vuonna 2005 hän nousi parhaiten palkattujen Hollywood-tähtien joukkoon, kun hänelle maksettiin Mr. & Mrs. Smith -elokuvasta yli 20 miljoonaa dollaria. Tuon elokuvan kuvauksissa hän tapasi myös entisen aviomiehensä Brad Pittin. Jolie aloitti mallina ja esiintyi lukuisissa musiikkivideoissa (muun muassa Meat Loaf ja Lenny Kravitz). Kouluaikoinaan hän näytteli viidessä veljensä ohjaamassa opiskelijaelokuvassa.
Jolie on voittanut merkittäviä palkintoja, muun muassa kolme Golden Globe -palkintoa. Vuonna 2000 hän sai sivuosa-Oscarin elokuvasta Vuosi nuoruudestani ja vuonna 2009 hän oli ehdolla pääosa-Oscarin saajaksi elokuvasta Changeling – vaihdokas. Forbes listasi Jolien maailman vaikutusvaltaisimmaksi julkisuuden henkilöksi vuonna 2009.
Jolie on tunnettu humanitaarisesta työstään. Hän toimi YK:n pakolaisjärjestön (UNHCR) hyvän tahdon lähettiläänä yli 10 vuotta ja teki yli 40 kenttätyömatkaa. Huhtikuussa 2012 hänet nimitettiin UNHCR:n erityislähettilääksi.
Jolie on aloittanut uran myös elokuvaohjaajana. Hänen ensimmäinen ohjauksensa on dokumentti A Place in Time vuodelta 2007. Vuonna 2011 sai ensi-iltansa hänen ohjaamansa draama In the Land of Blood and Honey, joka kertoo bosnialaisen naisen ja serbimiehen välisestä suhteesta. Bosnian hallitus peruutti aluksi kuvausluvan, koska lupahakemukseen ei ollut liitetty käsikirjoitusta, vaikka maan laki vaatii sitä. Maan kulttuuriministeri luki käsikirjoituksen ja antoi kuvausluvan. Elokuvaa alettiin kuvata marraskuun 2010 aikana.
Elämäkerta

Jolien isä on Oscar-palkittu näyttelijä Jon Voight ja äiti näyttelijä Marcheline Bertrand, joka kuoli vuonna 2007 munasarjasyöpään Los Angelesissa. Jolien vanhemmat erosivat vuonna 1976. Eron jälkeen Jolien äiti kasvatti Jolien ja hänen veljensä James Havenin New Yorkissa. Jolien ollessa 11-vuotias hänen perheensä muutti takaisin Los Angelesiin. 11-vuotiaana Jolie hakeutui näyttelijäkouluun. Hänen päätöstään ryhtyä näyttelijäksi vahvisti hänen äitinsä, jonka elokuvia hän näki. Jolie jätti kuitenkin näyttelijäkoulun kesken 14-vuotiaana. Jolie valmistui Beverly Hillsin high schoolista 16-vuotiaana.
Jolie aloitti mallin uran 14-vuotiaana. Jolie teki mallin työtä enimmäkseen Los Angelesissa, Lontoossa ja New Yorkissa. Jolie esiintyi myös lukuisissa musiikkivideoissa. 16-vuotiaana Jolie palasi takaisin teatterin pariin, jonka hän oli jättänyt 14-vuotiaana. Jolie aloitti näyttelijän uransa tekemällä pieniä rooleja erilaisissa elokuvissa ja televisiosarjoissa. Hänen läpimurtonsa tapahtui vuonna 1997, kun hän sai Golden Globe ja Emmy-ehdokkuudet elämäkerrallisesta elokuvasta George Wallace.
Jolie oli nuorena masentunut ja itsetuhoinen; hän viilteli 14-vuotiaasta 16-vuotiaaksi. Jolie on kertonut kokeilleensa nuorena lähes kaikkia huumeita.
Jolie on ollut pitkään riidoissa isänsä kanssa. Jolie syytti isäänsä perheensä hajottamisesta, mutta vuosien varrella Jolien ja hänen isänsä suhteet ovat joskus lämmenneet. Vuonna 2002 Jolie haki oikeudelta päätöstä jättää sukunimestään pois isänsä sukunimi Voight. Syyksi Jolien ja hänen isänsä riitoihin on esitetty muun muassa, että isä pyysi Jolieta hakeutumaan hoitoon suorassa televisiolähetyksessä. Nykyään välit ovat kuitenkin hyvät.lähde?
Yksityiselämä

Angelina Jolie on ollut kolmesti naimisissa. Ensimmäinen avioliitto Jonny Lee Millerin kanssa kesti maaliskuusta 1996 helmikuuhun 1999. Näyttelijä Billy Bob Thorntonin kanssa Jolie vihittiin 5. toukokuuta 2000. Heidän avioeronsa tuli viralliseksi 27. toukokuuta 2003.
Jolie nai kolmannen miehensä, Brad Pittin elokuussa 2014. Jolie ja Pitt ilmaisivat ensimmäistä kertaa julkisesti seurustelevansa kertoessaan raskaudesta tammikuussa 2006. Pari oli pitänyt kuitenkin tiettävästi yhtä jo vuoden 2005 alusta asti. Parin suhde aiheutti suurta kohua ja Pittin väitettiin jättäneen vaimonsa, näyttelijätär Jennifer Anistonin, koska hänellä oli salainen suhde Jolieen. Kukaan kohun osapuoli ei kuitenkaan ollut vahvistanut tätä oletusta, ennen kuin Jolie kertoi suhteestaan Pittiin tammikuun 2006 Vogue-lehdessä. Jolie kertoi, että heidän ystävyytensä Pittin kanssa syventyi romanssiksi Mr. & Mrs. Smith -elokuvan kuvauksissa. Jolie kertoi myös, ettei hänellä ollut aikomusta rikkoa Pittin ja Anistonin avioliittoa. Jolien mukaan heillä ei ollut romanssia elokuvan aikana ja romanssi syttyi vasta Pittin erottua vaimostaan. Angelina ja Brad menivät kihloihin vuonna 2012 ja heidät vihittiin 23. elokuuta 2014 Ranskassa.
Angelina Joliella on kuusi lasta. Hänen adoptoitu poikansa Maddox Chivan Jolie-Pitt on syntynyt 5. elokuuta 2001 Kambodžassa. Toisen lapsensa, tytär Zahara Marley Jolie-Pittin (s. 8. tammikuuta 2005) hän adoptoi Etiopiasta kesällä 2005. Pitt haki joulukuussa 2005 oikeudelta päätöstä tulla Maddoxin ja Zaharan adoptioisäksi. Lasten sukunimeksi muutettiin Jolie-Pitt kuukausi sen jälkeen, kun Pittin adoptiohakemus oli hyväksytty.
Vuonna 2005 Jolielle myönnettiin Kambodžan kansalaisuus tunnustuksena hänen tekemästään työstä ympäristön hyväksi Kambodžassa.
Jolie ja Pitt saivat ensimmäisen biologisen lapsensa 27. toukokuuta 2006, kun tytär Shiloh Nouvel Jolie-Pitt syntyi Namibiassa, Afrikassa. Neljännen lapsensa, poika Pax Thien Jolie-Pittin (s. 29. marraskuuta 2003), Jolie adoptoi Vietnamista 15. maaliskuuta 2007. 12. heinäkuuta 2008 Jolie synnytti kaksoset, pojan nimeltä Knox Leon Jolie-Pitt ja tyttären nimeltä Vivienne Marcheline Jolie-Pitt Nizzassa, Ranskassa.
Shiloh Nouvel teki historiaa heinäkuussa 2006, kun hänestä tehtiin näköisvahanukke Madame Tussaudsin vahakabinettimuseoon. Shiloh on ensimmäinen vauva, josta museo on tehnyt vahanuken. Vuonna 2006 People-lehti valitsi Jolien ja Pittin perheen vuoden perheeksi.
Jolie on kertonut olevansa biseksuaali. Hänellä ja Madonnalla kerrotaan jopa olleen sama naispuolinen rakastaja.
Jolielle tehtiin vuonna 2013 ennaltaehkäisevä rintojen poisto hänen saatuaan tietää, että geenivirheen vuoksi hänellä oli 87 prosentin todennäköisyys sairastua rintasyöpään. Geenivirheen takia Joliella oli myös 50 prosentin riski munasarjasyöpään. 2015 Jolielle tehtiinkin ennaltaehkäisevä munasarjojen ja munanjohtimien poisto. Tämä aloitti Jolien vaihdevuodet.
20. syyskuuta 2016 Jolien kerrottiin hakeneen eroa Brad Pittistä. Avioero astui voimaan 12. huhtikuuta 2019.
Valikoitu filmografia

| Vuosi | Elokuva | Rooli |
| --- | --- | --- |
| 1982 | Puhalla rahat ja juokse | Tosh Warner |
| 1993 | Cyborg 2 – robottisota | Casella ”Cash” Reese |
| 1995 | Hakkerit | Kate ”Acid Burn” Libby |
| 1995 | Without Evidence | Jodie Swearingen |
| 1996 | Love Is All There Is | Gina Malacici |
| 1996 | Foxfire | Margaret ”Legs” Sadovsky |
| 1996 | Kuun taikaa | Eleanor ”Ellie” Rigby |
| 1997 | Kuoleman koukussa | Claire |
| 1998 | Hell’s Kitchen | Gloria McNeary |
| 1998 | Rakkauden kuusi oppituntia | Joan |
| 1999 | Riskirajoilla | Mary Bell |
| 1999 | Luunkerääjä | Amelia Donaghy |
| 1999 | Vuosi nuoruudestani | Lisa Rowe |
| 2000 | Puhallettu 60 sekunnissa | Sara ”Sway” Wayland |
| 2001 | Lara Croft: Tomb Raider | Lara Croft |
| 2001 | Original Sin – perisynti | Julia Russell / Bonny Castle |
| 2002 | Kohtalokas ennustus | Lanie Kerrigan |
| 2003 | Lara Croft: Tomb Raider – elämän lähde | Lara Croft |
| 2003 | Yli rajojen | Sarah Jordan Beauford |
| Vuosi | Elokuva | Rooli |
| --- | --- | --- |
| 2004 | Taking Lives | Illeana Scott |
| 2004 | Hain tarina | Lola Stimme (ääni) |
| 2004 | Sky Captain and the World of Tomorrow | Francesca ”Franky” Cook |
| 2004 | Aleksanteri | Olympias |
| 2005 | Mr. & Mrs. Smith | Jane Smith |
| 2006 | The Good Shepherd | Margaret ”Clover” Russell Wilson |
| 2007 | A Mighty Heart – taipumaton | Mariane Pearl |
| 2007 | Beowulf | Grendelin äiti Grinhilda |
| 2008 | Kung Fu Panda | Tiikeritär (ääni) |
| 2008 | Changeling – vaihdokas | Christine Collins |
| 2008 | Wanted | Fox |
| 2010 | Salt | Evelyn Salt |
| 2010 | The Tourist | Elise Clifton-Ward |
| 2011 | Kung Fu Panda 2 | Tiikeritär (ääni) |
| 2014 | Maleficent – Pahatar | Pahatar |
| 2015 | Meren äärellä | Vanessa Bertrand |
| 2016 | Kung Fu Panda 3 | Tiikeritär (ääni) |
| 2019 | Maleficent 2: Pahan valtiatar | Pahatar |
| 2021 | Eternals | Thena |
| 2024 | Maria | Maria Callas |
| 2027 | Sonic the Hedhehog 4 | Rouge the Bat (ääni) |
Valikoitu filmografia > Elokuvaohjaukset

In the Land of Blood and Honey (2011)
Murtumaton (2014)
Meren äärellä (2015)
Ensin he tappoivat isäni (2017)
Without Blood (2024)
Aiheesta muualla

Kuvia tai muita tiedostoja aiheesta Angelina Jolie Wikimedia Commonsissa
Angelina Jolie Internet Movie Databasessa. (englanniksi)
UNHCR: Angelina Jolie (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Taiwan  Japani  Tšekki  Australia  Kreikka  Korea  Alankomaat  Puola  Portugali 
Tieteilijät:  CiNii  ORCID  Scopus 
Taiteenala:  Emmy Awards  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  NARA  SNAC  IdRef  Te Papa (New Zealand)  Hufvudstadsbladet 
UNHCR:n hyvän tahdon lähettiläs Angelina Jolie, Brad Pitt ja Kofi Annan Maailman talousfoorumissa Davosissa 2006.
Angelina Jolie ja Brad Pitt Cannesin elokuvajuhlilla 2007.
Angelina Jolie Aleksanterin ensi-illassa Kölnissä 2004.
Kolofon

| Kolofon> Κολοφών.Sijainti |
| --- | --- |
 Kolofon
Koordinaatit:  38°06′32″N, 27°08′30″E
Valtio:  Turkki
Paikkakunta:  Değirmendere, İzmir
Historia
Tyyppi:  kaupunki
Ajanjakso:  n. 700-luku eaa.–
Huippukausi:  n. 600–300-luvut eaa.
Kulttuuri:  antiikki
Alue:  Joonia
Pinta-ala:  0,8 km²
Aiheesta muualla
  Kolofon Commonsissa 
Infobox OKNimi-testi OK: 
Kolofon (m.kreik. Κολοφών, Kolofōn, lat. Colophon) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Se sijaitsi lähellä nykyistä İzmirin maakunnan Değirmenderen kylää.
Kolofon oli kreikkalainen siirtokunta, joka perustettiin noin 700-luvulla eaa. Se oli yksi Joonian tärkeimmistä ja vauraimmista kaupungeista. Kaupunki taantui 300-luvulla eaa., jolloin sen asema siirtyi läheiselle Notionille eli ”Uudelle Kolofonille”.
Maantiede

Kolofon sijaitsi noin 15 kilometriä sisämaahan Joonian rannikosta eli Egeanmeren rannasta ja noin 40 kilometriä etelään Smyrnasta. Joonian muista kreikkalaiskaupungeista poiketen se sijaitsi näin suhteellisen kaukana sisämaassa. Kaupungin vierestä virtasi pieni Halesos-joki (myös Hales, Ales), joka tunnettiin vetensä viileydestä. Kolofonin satamana toimi rannikolla kaupungista etelään sijainnut Notion. Tämän vuoksi varsinaiseen Kolofoniin viitattiin myös nimellä Yläkaupunki (ἡ ἄνω πόλις, hē anō polis).
Kolofonin ympäristö oli hedelmällistä maaperää. Kolofonin kaupunkivaltion hallussa olleesta alueesta käytettiin nimeä Kolofonia (Κολοφωνία). Sen kooksi on arvioitu noin 200–500 neliökilometriä. Se rajautui lännessä Teoksen ja Klazomenain alueisiin. Muilta suunnilta sen rajat tunnetaan huonommin. Rannikolla Kolofonista luoteeseen sijaitsi Apollonin temppelin ja oraakkelin paikka Klaros, joka kuului Notionin tavoin Kolofonin alueeseen. Sen jälkeen luoteispuolen rannikolla sijaitsivat Lebedos, johon oli matkaa 120 stadioninmittaa, sekä Teos. Kolofonista kaakkoon sijaitsi Efesos. Etäisyys sinne oli 70 stadioninmittaa purjehtien ja 120 stadioninmittaa rannikkoa pitkin. Kolofonin paikka oli Smyrnasta Notioniin ja edelleen Efesokseen johtaneella tiellä.
Kolofonin lähellä sijaitsi Gallesos-vuori, jolla kasvoi paljon mäntypuita. Ne tuottivat tietynlaista pihkaa, viuluhartsia, joka sai nimensä (kolofonion) kaupungista, ja joka oli yksi sen kauppatavaroita.
Historia > Hellenistinen ja roomalainen kausi

Kolofon vapautui Persian vallasta 300-luvun lopulla eaa. Aleksanteri Suuren valloitusten myötä. Myöhemmin kolonofilaiset vastustivat Lysimakhosta. Tämä tuhosi kaupungin saatuaan sen haltuunsa, samoin kuin Lebedoksen, ja siirrätti sen asukkaat Efesokseen. Tämän jälkeen Kolofon menetti merkityksensä, ja sen asema siirtyi satamakaupunki Notionille. Siksi siihen viitattiin myös nimellä ”Uusi Kolofon”.
Kolofon perustettiin uudelleen Lysimakhoksen kuoltua vuonna 281 eaa. Tämän jälkeen se oli osa Seleukidien kuningaskuntaa. Kaupunki ei kuitenkaan koskaan saanut takaisin entistä asemaansa. Myöhemmissä lähteissä, kuten Liviuksella ja Polybioksella, kolofonilaisten kaupunkina esiintyy useammin Notion. Myös Cicero, Strabon ja Pomponius Mela puhuvat Kolofonista, mutta vaikuttavat kaikki tarkoittavan todellisuudessa Notionia. Pausanias kuitenkin mainitsee alkuperäisen Kolofonin usein. Kaupungin nimellä lyötiin rahaa lyhyen ajan vielä Trajanuksen aikana.
Historia > Kaivaukset

Kolofonin alueen arkeologiset tutkimukset ja kaivaukset alkoivat vuosina 1911–1925. Niitä on jatkettu 2010-luvulla. Tutkimuksia ovat suorittaneet amerikkalaiset (American School of Classical Studies at Athens) sekä muun muassa itävaltalaiset ja turkkilaiset arkeologit.
Rakennukset ja löydökset

Kolofonin kaupunki oli ympäröity muurein, joiden sisään jäi laajimmillaan noin 80 hehtaarin kokoinen alue. Muurit oli varustettu torneilla, joita tunnetaan ainakin 12. Muurit on ajoitettu 300-luvulle eaa.
Kaupungin akropolis eli linnavuori tai yläkaupunki sijaitsi muurein ympäröidyn alueen lounaisosassa. Akropoliin itäosasta on löydetty metroonin eli äitijumalattaren pyhäkön jäänteet. Se oli omistettu Demeter-Antaielle, ja sitä käytettiin muun muassa kaupunkivaltion arkistona. Kukkulan pohjoisosasta on löydetty agora eli kokoontumis- ja kauppapaikka sekä L-kirjaimen muotoinen stoa eli pylväshalli, jossa oli pohjois- ja länsisiivet. Akropoliilta on löydetty myös muun muassa roomalaisaikainen kylpylä. Akropoliin rinteiltä on löydetty kaupungin varhaisimmat asutusjäänteet varhaiselta arkaaiselta kaudelta 600-luvulta eaa. lähtien.
Suurin osa kaupungin jäänteistä on peräisin 300-luvulta eaa., jossa vaiheessa se ilmeisesti rakennettiin uudestaan. Kaupungissa tiedetään olleen Athene Poliaan, Apollon Klarioksen, Poseidon Asfaleioksen ja Zeus Soterin kultit ja näin todennäköisesti myös näille omistetut pyhäköt tai alttarit. Löydöksiin lukeutuu muun muassa kivettyä katua ja sen varrella olleita rakennuksia.
Kaupungin hautausmaita on löydetty eri puolilta kaupunkia, ja niitä on kaivettu erityisesti sen pohjois-, koillis-, etelä- ja lounaispuolelta. Kolofonin perustajana pidetyn Andraimonin hauta sijaitsi Pausaniaan mukaan kaupungista lähdettäessä tien varressa Kalaon-joen ylittämisen jälkeen. Kaupungin eteläpuolelta on löydetty tumulus-hautoja, joista yksi on mahdollisesti Lysimakhoksen vastaisessa taistelussa kuolleiden hauta. Se sijaitsi Kolofonista Klarokseen johtaneella tiellä.
Aiheesta muualla

Kuvia tai muita tiedostoja aiheesta Kolofon Wikimedia Commonsissa
Kolofonin lyömä khalkos, n. 350 eaa. Kuvituksessa Apollonin pää sekä lyyra tai kithara.
Kolofonissa Filippos II:n nimellä lyöty stateeri, n. 323–317 eaa. Kuvituksessa Aleksanteri Suuren piirteet omaava Apollon sekä teksti ΦΙΛΙΠΠΟΥ, Filippū ja valjakonajaja.
Schwartz

Schwartz on muun muassa seuraavien henkilöiden sukunimi:
Abe Schwartz (1881–1963), yhdysvaltalainen klezmer-muusikko
Andrea Schwartz (s. 1977), kanadalainen uimari
Arthur Schwartz (1900–1984), yhdysvaltalainen säveltäjä
Ben Schwartz (s. 1981), yhdysvaltalainen näyttelijä ja koomikko
Buky Schwartz (s. 1932), israelilainen kuvanveistäjä ja videotaiteilija
Delmore Schwartz (1913–1996), yhdysvaltalainen kirjailija
Ebbe Schwartz (1901–1964), tanskalainen jalkapallovaikuttaja
Elliott Schwartz (s. 1936), yhdysvaltalainen muusikko
Fiona Schwartz (s. 1972), saksalainen näyttelijä
Gustaf Magnus Schwartz (1783–1858), suomalaissyntyinen Ruotsin metalliteosten tarkastuslaitoksen tirehtööri, Ruotsin tiedeakatemian professori ja Tukholman teknologisen instituutin ylitirehtööri
György Schwartz eli George Soros (s. 1930), unkarilais-amerikkalainen liikemies ja suursijoittaja
Hans Schwartz (1913–1991), saksalainen jalkapalloilija
Heiko Schwartz (1911–1973), saksalainen vesipalloilija ja uimari
Jack Schwartz (1930–2009), yhdysvaltalainen matemaatikko ja tietotekniikan professori
Jaden Schwartz (s. 1992), kanadalainen jääkiekkoilija
Jeffrey H. Schwartz, yhdysvaltalainen antropologi
Jim Schwartz (s. 1966), yhdysvaltalainen amerikkalaisen jalkapallon valmentaja
John Burnham Schwartz (s. 1965), yhdysvaltalainen kirjailija
Jonathan Schwartz (s. 1965), yhdysvaltalainen liikemies, Sunin entinen toimitusjohtaja
Josh Schwartz (s. 1976), yhdysvaltalainen tv-käsikirjoittaja
Julius Schwartz (1915–2005), yhdysvaltalainen toimittaja
Laurent Schwartz (1915–2002), ranskalainen matemaatikko
Marie Sophie Schwartz, (1818–1894), ruotsalainen kirjailija
Melvin Schwartz (1932–2006), yhdysvaltalainen fyysikko Nobelin fysiikanpalkinnon saaja
Miriam Schwartz, suomalainen teologi, toimittaja ja romaniasioiden asiantuntija
Morrie Schwartz (1916–1995), yhdysvaltalainen sosiologi
Ruzena Herlinger (aik. Schwartz, 1890–1978), tšekkoslovakialais-kanadalainen sopraano
Sander Schwartz (s. 1954), yhdysvaltalainen televisioanimaatioiden tuottaja
Sherwood Schwartz (1916–2011), yhdysvaltalainen tuottaja ja käsikirjoittaja
Stephen Schwartz (s. 1948), yhdysvaltalainen säveltäjä ja sanoittaja.